open-index/open-wikipedia-markdown huggingface dataset:
Λουένα (Ανγκόλα)

Η **Λουένα** (), παλαιότερα γνωστή ως **Λούσο** (), είναι πόλη και δήμος στην ανατολική Ανγκόλα, διοικητική πρωτεύουσα της επαρχίας Μοξίκο. Ο δήμος είχε πληθυσμό 357.413 κατοίκους το 2014.

## Ιστορία
Η πόλη είναι γνωστή ως το σημείο ταφής του πρώην ηγέτη των ανταρτών της UNITA, Ζόνας Σαβίμπι, ο οποίος πυροβολήθηκε και σκοτώθηκε σε στρατιωτικές συγκρούσεις με τα κυβερνητικά στρατεύματα της Ανγκόλας στις 22 Φεβρουαρίου 2002. Αργότερα στις 3 Ιανουαρίου 2008, ο τάφος του Σαβίμπι στο Κεντρικό Νεκροταφείο της Λουένα βανδαλίστηκε και τέσσερα μέλη της πτέρυγας των νέων του MPLA κατηγορήθηκαν και συνελήφθησαν.

## Κλίμα


## Μεταφορές
Η πόλη εξυπηρετείται από το αεροδρόμιο της Λουένα στη βόρεια πλευρά της πόλης.

Ο σιδηροδρομικός σταθμός της Λουένα (Estação Ferroviaria De Luena) είναι σταθμός στην κεντρική σιδηροδρομική γραμμή Benguela που συνδέει το Λουάου με το Λομπίτο. Ο σταθμός ανακαινίστηκε και διαθέτει πύργο ρολογιού.

## Σημειώσεις


Κατηγορία:Πόλεις της Ανγκόλας
Εργοκαλσιφερόλη

Η **Εργοκαλσιφερόλη**, επίσης γνωστή ως **βιταμίνη D<sub>2</sub>** και **καλσιφερόλη**, είναι τύπος βιταμίνης D. Βρίσκεται στα τρόφιμα και χρησιμεύει ως συμπλήρωμα διατροφής. Ως συμπλήρωμα χρησιμοποιείται για την πρόληψη και θεραπεία της ανεπάρκειας βιταμίνης D. Η εργοκαλσιφερόλη χρησιμοποιείται και σε ασθενείς με ανεπάρκεια βιταμίνης D που οφείλεται σε κακή απορρόφηση από το έντερο ή από ηπατική νόσο. Μπορεί να χρησιμοποιηθεί και ασθενείς με χαμηλά επίπεδα ασβεστίου στο αίμα λόγω υποπαραθυροειδισµού. Μπορεί να ληφθεί είτε σε πόσιμη μορφή ή με ενδομυϊκή ένεση.

Η υπερκατανάλωση εργοκαλσιφερόλης μπορεί να οδηγήσει σε αυξημένη παραγωγή ούρων, υψηλή αρτηριακή πίεση, πέτρες στα νεφρά, νεφρική ανεπάρκεια, αδυναμία και δυσκοιλιότητα. Εάν ένα άτομο λάβει υψηλή ποσότητα εργοκαλσιφερόλης για ένα μεγάλο χρονικό διάστημα, μπορεί να συμβεί συγκέντρωση ασβεστικών αλάτων σε ένα σωματικό ιστό. Συνιστάται ότι οι άνθρωποι που λαμβάνουν υψηλές δόσεις της εργοκαλσιφερόλης πρέπει να εξετάζονται τακτικά για τα επίπεδα ασβεστίου στο αίμα τους. Η χρήση της κατά την διάρκεια εγκυμοσύνης είναι ασφαλής μόνο εφόσον λαμβάνεται σε φυσιολογικά επίπεδα. Το φάρμακο λειτουργεί αυξάνοντας την ποσότητα του ασβεστίου που απορροφάται από το έντερο και τα νεφρά. 

Η εργοκαλσιφερόλη βρίσκεται σε πολλά τρόφιμα, μεταξύ άλλων και σε μερικά μανιτάρια. Η εργοστερόλη, η κύρια μυκοστερόλη η οποία υποκαθιστά την χοληστερόλη στα κύτταρα των μυκήτων αποτελεί πρόδρομη χημική ένωση της εργοκαλσιφερόλης. Η έκθεση στο υπεριώδες φως προκαλεί μια χημική αντίδραση που τη μετατρέπει σε βιταμίνη D2.

Η εργοκαλσιφερόλη περιγράφηκε για πρώτη φορά το 1936. Συμπεριλαμβάνεται στον Πρότυπο Κατάλογο Βασικών Φαρμάκων του ΠΟΥ, ο οποίος περιλαμβάνει τα πιο ασφαλή και αποτελεσματικά φάρμακα απαραίτητα για ένα σύστημα υγείας. Η εργοκαλσιφερόλη είναι διαθέσιμη ως γενόσημο φάρμακο. Στο Ηνωμένο Βασίλειο, μια τυπική δόση της εργοκαλσιφερόλης κοστίζει λιγότερο από 10 λίρες τον μήνα στο Εθνικό Σύστημα Υγείας της χώρας. Το 2017, ήταν το 55ο φάρμακο με τις περισσότερες συνταγογραφήσεις στις Ηνωμένες Πολιτείες, με περισσότερες από 14 εκατομμύρια συνταγογραφήσεις. Σε ορισμένες χώρες, ορισμένα τρόφιμα όπως τα δημητριακά πρωινού και η μαργαρίνη περιέχουν εργοκαλσιφερόλη.

## Παραπομπές


## Εξωτερικοί σύνδεσμοι
* 

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Βιταμίνες
Κατηγορία:Στεροειδή
Κατηγορία:Συμπληρώματα διατροφής
Μάρσια Πέλαμ του Γιάρμπορο

Η **Μάρσια Πέλαμ του Γιάρμπορο** (*Marcia Pelham of Yarborough*, γεννημένη ως Μάρσια Αμαλία Μαίρη Λέιν-Φοξ *Marcia Amelia Mary Lane-Fox*, 18 Οκτωβρίου 1863 - 17 Νοεμβρίου 1926) ήταν Βρετανίδα ευγενής και εργάστηκε στην πολιτική για το Συντηρητικό Κόμμα.

## Βιογραφία
Γεννήθηκε στις 18 Οκτωβρίου 1863, και ήταν κόρη του Σάκσβιλ Λέιν-Φοξ, 12ου Βαρώνου Κόνιερς και της Μαίρης Κέρτις.

Στις 5 Αυγούστου 1886 παντρεύτηκε τον Κάρολο Πέλαμ, 4ο Κόμη του Γιάρμπορο. Μαζί απέκτησαν τέσσερα παιδιά:
*τον *Κάρολο* Σάκσβιλ (1887–1914), παντρεύτηκε την Αλεξάνδρα Βίβιαν. Δεν απέκτησαν παιδιά.
*τον *Σάκσβιλ* Γεώργιο (1888–1948), παντρεύτηκε την Νάνσυ Μπροκλχέρστ. Απέκτησαν 2 παιδιά.
*τον Άρτσι Φραγκίσκο (1892-1892), πέθανε σε βρεφική ηλικία.
*τον *Μάρκο* Χέρμπερτ (1893–1966), παντρεύτηκε την Πάμελα Ντάγκλας-Πέναντ. Απέκτησαν 2 παιδιά.

Το 1920, χρίστηκε Αξιωματικός του Τάγματος της Βρετανικής Αυτοκρατορίας σε αναγνώριση του ρόλου της ως Διοικητής του Μπρόκλεσμπι Παρκ, του προγονικού σπιτιού του συζύγου της, το οποίο είχε υπηρετήσει ως βοηθητικό νοσοκομείο κατά τη διάρκεια του Α΄ Παγκοσμίου Πολέμου.

Πέθανε μετά ασθένεια στον ύπνο της, στις 17 Νοεμβρίου 1926 στο Μπρόκλεσμπι Παρκ σε ηλικία 63 ετών.

## Παραπομπές


|-

|-

|-

Κατηγορία:Βρετανοί ευγενείς
Κατηγορία:Αξιωματικοί του Τάγματος της Βρετανικής Αυτοκρατορίας
Α.Σ. Σαντορίνη 2020

Ο **Αθλητικός Σύλλογος Σαντορίνη 2020** ήταν αθλητικός σύλλογος που έδρευε στη Σαντορίνη και δραστηριοποιούνταν στο ποδόσφαιρο. Ιδρύθηκε το 2020 και προήλθε από τη συγχώνευση της Θύελλας Καμαρίου, του Πανθηραϊκού, του Α.Ο. Πύργου, της Λάβας Εμπορίου και του Α.Ο. Καρτεράδου. Την αγωνιστική περίοδο 2020–2021 αγωνίστηκε στο τρίτο τη τάξει πρωτάθλημα της Β΄ Εθνικής Κατηγορίας (Football League), με την επωνυμία  «**Αθλητικός Σύλλογος Σαντορίνης 2020 [[Ποδοσφαιρική Ανώνυμη Εταιρεία]]**» και με τον διακριτικό τίτλο **«Α.Σ. Σαντορίνη [[Ποδοσφαιρική Ανώνυμη Εταιρεία|Π.Α.Ε.]]»**.

## Ιστορία
140px|μικρογραφία|αριστερά|Το λογότυπο της ΠΑΕ Σαντορίνη 2020
Το καλοκαίρι του 2020 κάποιοι παράγοντες ομάδων της Σαντορίνης έβαλαν σε εφαρμογή την ιδέα για μία ομάδα στη Σαντορίνη, η οποία θα εκπροσωπεί επάξια το νησί στις επαγγελματικές κατηγορίες. Έτσι τον Ιούλιο του 2020 τα 5 σωματεία (Θύελλα Καμαρίου, Πανθηραϊκός, ΑΟ Πύργου, ΑΟ Λάβα Εμπορίου και ΑΟ Καρτεράδου) ανακοίνωσαν την περιβόητη συνένωση σε μια ισχυρή ομάδα.

Την πρώτη της χρονιά σε εθνική κατηγορία η νέα ομάδα της Σαντορίνης με ένα αξιόλογο ρόστερ έκανε μια καλή πορεία και τερμάτισε στην 4η θέση του βαθμολογικού πίνακα της Φούτμπολ Λιγκ (ως 3η τη τάξει κατηγορία) περιόδου 2020–21 με 24 βαθμούς  και απέκτησε το δικαίωμα για μία θέση στη δεύτερη τη τάξει εθνική κατηγορία για πρώτη φορά στην ιστορία της. Όμως διάφορα προβλήματα όσον αφορά το γηπεδικό δεν επέτρεψαν το όνειρο να γίνει πραγματικότητα και έτσι η ομάδα δήλωσε συμμετοχή στην Γ΄ Εθνική.

Λίγο καιρό αργότερα ονομάστηκε ξανά σε **[[Α.Σ. Θύελλα Καμαρίου|Θύελλα Καμαρίου]]** συμμετέχοντας στην Α’ κατηγορία της Ε.Π.Σ. Κυκλάδων.

### Διακρίσεις
* Φούτμπολ Λιγκ (ως 3η κατηγορία)
** 4η θέση την περίοδο 2020–21

## Παραπομπές


## Εξωτερικοί σύνδεσμοι
*Α.Σ. Σαντορίνη 2020 , ο επίσημος ιστότοπος της ομάδας


Κατηγορία:Ιδρύσεις αθλητικών συλλόγων το 2020
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2020
Αναστάσιος Μπίρδας

Ο **Αναστάσιος Μπίρδας** (1886-1969) από το Μεσόλλογο της Μακεδονίας, ήταν αρχιτέκτονας απόφοιτος της Σχολής Καλών Τεχνών Κωνσταντινουπόλεως (1910), ο οποίος ασχολήθηκε με την μελέτη και εκτέλεση αρχιτεκτονικών έργων κυρίως στην πυρίκαυστο περιοχή της Θεσσαλονίκης.

## Έργα του

* Ξενοδοχείο «Αλεξάνδρεια», Έτος Κατασκευής 1925, Εγνατία 18, Θεσσαλονίκη.
*Καπναποθήκη Πλ. Γαβριήλογλου, ‘Ετος Κατασκευής 1930, Αγ. Δημητρίου 41, Θεσσαλονίκη.
* Οικοδομή Μπίρδα, ‘Ετος Κατασκευής 1931, Πλατεία Διοικητηρίου, Θεσσαλονίκη.

## Παραπομπές


Κατηγορία:Έλληνες αρχιτέκτονες
Φρούριο Βάκσαμχεϊντ

Το **Φρούριο Βάκσαμχεϊντ** (ολλανδικά: *Fort Waakzaamheid*) είναι ένα εκ των, συνολικά, οκτώ φρουρίων του νησιού του Κουρασάο. Βρίσκεται στα νότια της δυτικής εισόδου της Γέφυρας της Βασίλισσας Γιουλιάνα.

Το Φρούριο Βάκσαμχεϊντ αποτελούσε μικρού μεγέθους φρούριο, το οποίο αποτελείτο μόνον από έναν προμαχώνα ο οποίος επέβλεπε τον τομέα της *Οτραμπάντα*. Ανεγέρθηκε το 1803, με απώτερο σκοπό την υπεράσπιση του νησιού απέναντι σε πιθανή γαλλική εισβολή. Το 1804, το φρούριο και ο τοπικός πληθυσμός του υπέστησαν πολιορκία χρονικής διάρκειας 26 ημερών υπό την ηγεσία του Ουίλιαμ Μπλάι, πλοιάρχου του HMS Bounty. Κατά τη διάρκεια του Β΄ Παγκοσμίου Πολέμου, οι Αμερικανοί προχώρησαν στην εγκατάσταση αντιαεροπορικών μηχανισμών άμυνας επί των τειχών του, προχώρησαν σε ανακατασκευή των στρατώνων, ενώ, κατά την αποχώρησή τους, εγκατέλειψαν εξοπλισμό. Στις 8 Φεβρουαρίου 2012, ξεκίνησε τμηματικές εργασίες αναστήλωσής του μέσω σχετικής χρηματοδότησης ιδρύματος αφιερωμένου στην προστασία των μνημείων κληρονομιάς.

## Δείτε επίσης
*Ιστορία της Ολλανδίας
*Καραϊβική Θάλασσα
*Φρούριο Μπέκενμπουργκ

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Βάτερφορτ

Το **Βάτερφορτ** (ολλανδικά: *Waterfort*) είναι ένα εκ των, συνολικά, οκτώ φρουρίων του νησιού του Κουρασάο, εξαρτώμενου εδάφους του Βασιλείου των Κάτω Χωρών, στην Καραϊβική Θάλασσα, το οποίο βρίσκεται ακριβώς νοτιοδυτικά του Φρουρίου Άμστερνταμ.

Το Βάτερφορτ ανεγέρθηκε το 1827, με απώτερο σκοπό την υπεράσπιση των προαστίων της Πούντα απέναντι σε πιθανές επιθέσεις από την πλευρά της θάλασσας. Ανεγέρθηκε σε τοποθεσία επί της οποίας προϋπήρχε παλαιότερη αμυντική κατασκευή, της οποίας η ανέγερση χρονολογείτο στο 1634. Κατά τη διάρκεια του Β΄ Παγκοσμίου Πολέμου, έλαβαν χώρα εργασίες ανακατασκευής του φρουρίου.

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Bad Bunny

Ο **Μπενίτο Αντόνιο Μαρτίνες Οκάσιο** (ισπανικά *Benito Antonio Martínez Ocasio*, γενν. 10 Μαρτίου 1994), περισσότερο γνωστός ως **Bad Bunny**, είναι Πουερτορικανός τραγουδιστής, rapper και τραγουδοποιός. Το μουσικό είδος στο οποίο συγκαταλέγεται είναι η Latin trap και reggaeton, ωστόσο όμως έχει συνεργαστεί και με καλλιτέχνες άλλης μουσικής σκηνής, οι οποίοι εκπροσωπούν είδη όπως rock, bachata, και Soul. Είναι επίσης γνωστός για τη βαθιά του φωνή και τις ιδιαίτερες στυλιστικές του επιλογές. Κατά τη διάρκεια της καριέρας του έχει συνεργαστεί με αρκετούς καλλιτέχνες όπως ο Drake, ο J Balvin, ο Ozuna, o Arcángel, o Daddy Yankee και ο Residente. Κατά τη διάρκεια μιας συνέντευξης, ο τραγουδιστής δήλωσε ότι τραγουδά από το 2008. 

Γεννήθηκε και μεγάλωσε στην Κοινότητα του Βέγα Μπάχα, στο Πουέρτο Ρίκο. Ήθελε να γίνει από μικρός τραγουδιστής κι ενώ δούλευε σε σούπερ μάρκετ και σπούδαζε στο Πανεπιστήμιο του Αρεκίμπο, απέκτησε δημοτικότητα στο SoundCloud και λίγο αργότερα υπέγραψε συμβόλαιο σε δισκογραφική. Το 2016, κυκλοφόρησε την πρώτη του μεγάλη επιτυχία, "Soy Peor" κι έκτοτε έγινε διάσημος, συμμετέχοντας σε singles της Cardi B και του Drake, τα  "I Like It" και "Mia", αντιστοίχως. Αμφότερα εισήλθαν στα Billboard Hot 100, πιάνοντας την πρώτη και τρίτη θέση (αντίστοιχα). Το 2018, κυκλοφόρησε το ντεμπούτο άλμπουμ του, *X 100pre* , το οποίο βραβεύτηκε στα Latin Grammy, στην κατηγορία Best Urban Music Album. Το 2019, κυκλοφόρησε και το Oasis, σε συνεργασία με τον J Balvin. 

Το 2020 τραγούδησε στο Super Bowl LIV halftime show, ως guest, μαζί με τις Shakira και Τζένιφερ Λόπεζ, κι έγινε ο πρώτος λάτιν τραγουδιστής *urban* μουσικής, που μπήκε στο εξώφυλλο του *[[Rolling Stone]]*. To 2020, κυκλοφόρησε και το δεύτερο του άλμπουμ, ονόματι *YHLQMDLG (Yo hago lo que me da la gana)*, το οποίο έγινε το πρώτο ισπανόφωνο άλμπουμ που πιάνει τη δεύτερη θέση στα *Billboard 200*. Δύο μήνες αργότερα κυκλοφόρησε και το πρώτο του compilation άλμπουμ, το *Las que no iban a salir*.

Ο Bad Bunny ακυρώνει την περιοδεία του στις ΗΠΑ τον Σεπτέμβριο του 2025, επικαλούμενος ανησυχίες ότι η Υπηρεσία Μετανάστευσης και Τελωνείων των ΗΠΑ θα μπορούσε να συλλάβει μετανάστες κατά τη διάρκεια μιας αξιοπρεπούς επίσκεψης στις συναυλίες του.

## Παραπομπές


Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Πορτορικανοί μουσικοί
Κατηγορία:Αμερικανοί τραγουδιστές
Φρανκ Μοντανί

Ο **Φρανκ Μοντανί** (γεν. στο Φερ του Λουάρ στις 5 Ιανουαρίου του 1978) είναι Γάλλος παλαίμαχος οδηγός αγώνων. Απ' το 2002 μέχρι το 2008 βρέθηκε στη Φόρμουλα 1 όμως συμμετείχε στο Πρωτάθλημα ως κανονικός οδηγός αγώνων μόνο το 2006 με την ομάδα Super Aguri και όχι σε ολόκληρο το Πρωτάθλημα αλλά μόνο σε μερικά Γκραν Πρι. Το 1ο απ' τα Γκραν Πρι αυτά ήταν το 
Ισπανικό και το τελευταίο το Γαλλικό. Δε σημείωσε κανένα αξιόλογο αποτέλεσμα. Σε όλα τα υπόλοιπα Πρωταθλήματα είχε θέση δοκιμαστή και αναπληρωματικού οδηγού. 

## Παραπομπές


Κατηγορία:Γάλλοι οδηγοί της Φόρμουλα 1
Κούνουκουχαους

Ως **κούνουκουχαους** (ολλανδικά: *kunukuhuis*, παπιαμέντο: * kas di kunuku*, μτφ. «Οικία της Καλλιέργειας» ή «Οικία του Κούνουκου») ορίζονταν οι πρώην οικίες των σκλάβων στις Υπήνεμες Νήσους του Κουρασάο, της Αρούμπας και της Μποναίρ, στα ανοιχτά των ακτών της Βενεζουέλας.

Ο όρος «κούνουκου» (παπιαμέντο: *kunuku*) αποδίδεται ως «φυτεία», καθώς και ως «αγροτικός». Έπειτα από την κατάκτηση των νησιών από τους Ολλανδούς, κατασκευάστηκαν για λογαριασμό της Ολλανδικής Εταιρείας Δυτικών Ινδιών εντός μεγάλης κλίμακας φυτειών, με απώτερο σκοπό τις εμπορικές συναλλαγές με την Ευρώπη. Για την εργασία εντός των συγκεκριμένων φυτειών, μεταφέρονταν Αφρικανοί σκλάβοι οι οποίοι και προχωρούσαν στην κατασκευή οικιών εντός των εκτάσεων των φυτειών, σύμφωνα με την αρχιτεκτονική παράδοση της περιοχής της Δυτικής Αφρικής. Για την κατασκευή των τοίχων, χρησιμοποιούνταν κοινά δομικά υλικά των νησιών, όπως κοραλλιογενείς λίθοι, άργιλος αναμεμειγμένος με κλαδιά και ξύλο, ενώ, για την σκεπή, καλάμια. Τα συγκεκριμένα δομικά υλικά αναφέρονται υπό αριθμό όρων στα παπιαμέντο, όπως *kas di yerba*, το οποίο αποδίδεται ως «αχυρένια καλύβα» ή «Αχυρένια Οικία», καθώς και *kas di torto*, το οποίο αποδίδεται ως «χωμάτινη καλύβα».

## Δείτε επίσης
*Αρχιτεκτονική
*Κτίριο

## Παραπομπές


Κατηγορία:Κτίρια και κατασκευές στο Κουρασάο
Κατηγορία:Αρχιτεκτονική στην Αρούμπα
Κατηγορία:Αρχιτεκτονική στη Μποναίρ
Κατηγορία:Αρχιτεκτονική στο Κουρασάο
Κατηγορία:Κτίρια και κατασκευές στην Αρούμπα
Κατηγορία:Κτίρια και κατασκευές στη Μποναίρ
Ζαν-Κλερ Τοντιμπό

Ο **Ζαν-Κλερ Ντιμιτρί Ροζέ Τοντιμπό** (γαλλικά: *Jean-Clair Dimitri Roger Todibo*) (30 Δεκεμβρίου 1999, Καγιέν) είναι Γάλλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Νις.

## Σταδιοδρομία σε συλλόγους

### Τουλούζ
Εντάχθηκε στην Τουλούζ το 2016, από τη Λε Λιλά. Έκανε το ντεμπούτο του στη Λιγκ 1 στις 19 Αυγούστου 2018 εναντίον της Μπορντό, παίζοντας 89 λεπτά στην εντός έδρας νίκη με 2–1. Την 1η Σεπτεμβρίου αποβλήθηκε στο 26ο λεπτό της νίκη με 2–1 εναντίον της Γκενγκάν. Έπαιξε σε δέκα παιχνίδια για το σύλλογο και σκόραρε μία φορά, ένα γκολ ισοφάρισης στις 30 Σεπτεμβρίου στην ισοπαλία με 1–1 εναντίον της Ρεν.

### Μπαρτσελόνα
Στις 8 Ιανουαρίου 2019 κατέληξε σε συμφωνία με τη Μπαρτσελόνα, η οποία θα τον έβλεπε να μετακινείται με ελεύθερη μεταγραφή τον Ιούλιο του 2019, όταν θα έληγε το συμβόλαιό του με την Τουλούζ. Ωστόσο, η ισπανική ομάδα πίεσε για τη μετακίνηση και έγινε μέλος του συλλόγου στις 31 Ιανουαρίου 2019. Έγινε ο 22ος Γάλλος παίκτης που υπέγραψε στην Μπαρτσελόνα. Έκανε το ντεμπούτο του σε αγώνα της Πριμέρα Ντιβισιόν εναντίον της Ουέσκα στις 13 Απριλίου, στην ισοπαλία με 0–0.

#### Σάλκε 04 (δανεισμός)
Στις 15 Ιανουαρίου 2020 εντάχθηκε με δανεισμό στη Σάλκε μέχρι το τέλος της σεζόν, με δυνατότητα αγοράς για 25 εκατομμύρια ευρώ, συν 5 εκατομμύρια ευρώ σε πρόσθετα. Τον Μάρτιο ονομάστηκε "Παίκτης του Μήνα" της Σάλκε, όπως ψηφίστηκε από τους οπαδούς.

#### Μπενφίκα (δανεισμός)
Στις 5 Οκτωβρίου 2020 εντάχθηκε στη Μπενφίκα με μονοετή δανεισμό και με δυνατότητα αγοράς για 20 εκατομμύρια ευρώ.

### Δανεισμός στη Νις και μεταγραφή στη Νις
Στις 1 Φεβρουαρίου 2021, όταν η συμφωνία του δανεισμού μεταξύ της Μπαρτσελόνα και της Μπενφίκα έληξε, τον απέκτησε η Νις δανεικό από την Μπαρτσελόνα, με τη δυνατότητα της αγοράς. Στις 27 Ιουνίου 2021 η Νις χρησιμοποίησε τη δυνατότητα αγοράς που είχε και τον απέκτησε δαπανώντας περίπου 8 εκατομμύρια ευρώ. Η Μπαρτσελόνα διατήρησε δικαιώματα σε ποσοστά σε περίπτωση μελλοντικής πώλησης.

## Εθνική ομάδα
Έκανε το ντεμπούτο με την Εθνική Γαλλίας Κ-20 στις 16 Νοεμβρίου 2018, στην ισοπαλία με 1–1 εναντίον της Ελβετίας στην Καρθαγένη της Ισπανίας.

## Διακρίσεις
**Μπαρτσελόνα**

* Πριμέρα Ντιβισιόν: 2018–19

## Παραπομπές


## Εξωτερικοί σύνδεσμοι
* Προφίλ στον ιστότοπο της Μπαρτσελόνα
* 
*  
*  
* Προφίλ στο Transfermarkt.com

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γαλλική Γουιάνα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
A Golden Crown

To "**A Golden Crown**" είναι το έκτο επεισόδιο της πρώτης σεζόν της μεσαιωνικής φανταστικής τηλεοπτικής σειράς *[[Game of Thrones]]*, που για πρώτη φορά κυκλοφόρησε στις 22 Μαΐου 2011. Το σενάριο του επεισοδίου γράφτηκε από τους Τζέιν Έσπενσον, Ντέιβιντ Μπένιοφ και Ντ. Μπ. Γουάις, το οποίο βασίστηκε στην ιστορία των δύο τελευταίων. Το επεισόδιο σκηνοθετήθηκε από τον Ντάνιελ Μίναχαν, ο οποίος έκανε το σκηνοθετικό του ντεμπούτο στη σειρά. 

Η πλοκή του επεισοδίου περιστρέφεται γύρω από τις διαταραγμένες πολιτικές ισορροπίες των Εφτά Βασιλείων, με τον Eddard Stark, να πρέπει τώρα να διαχειριστεί και τη ανάρμοστη συμπεριφορά των Lannister. Παράλληλα, ο βασιλιάς Robert βρίσκεται σε κυνήγι. Στο Eyrie τώρα, ο Tyrion περνάει δίκη και πέρα από τη Στενή Θάλασσα, o Viserys Targaryen, απαιτεί από τον Khal Drogo να το κάνει βασιλιά. 

Το επεισόδιο έλαβε θετικές κριτικές,  ιδιαίτερα για την ιστορία στο King's Landing και την υπόθεση του Viserys Targaryen.  Το επεισόδιο έλαβε 3 υποψηφιότητες από τα Primetime Creative Arts Emmy Awards και μία από το ADG Excellence in Production Design Award, χωρίς να κερδίσει καμία. Στις Ηνωμένες Πολιτείες, η πρώτη προβολή του επεισοδίου έφτασε τους 2,4 εκατομμύρια θεατές.

## Παραπομπές


## Εξωτερικοί σύνδεσμοι
* "A Golden Crown"  at HBO

Κατηγορία:Game of Thrones (επεισόδια)
Μικρό Αλκατράζ

Το ***Μικρό Αλκατράζ*** (αγγλικά: Little Alcatraz) είναι ένας μικρός βράχος στον κόλπο του Σαν Φρανσίσκο, περίπου 81 μέτρα (74 μ.) από το κτήριο βιομηχανικών κατασκευών στη βορειοδυτική ακτή του νησιού Αλκατράζ. Λόγω της εγγύτητάς του με το νησί, είναι γνωστό με αυτό το όνομα, αλλά παλαιότερα ήταν γνωστό ως «Πωλ Πράι Ροκ» (Paul Pry Rock), λόγω του ότι το «ατμόπλοιο Πωλ Πράι» προσεκρούσε στον βράχο στις 22 Δεκεμβρίου 1862 με περίπου 150 επιβάτες. Στις 14 Ιανουαρίου 1868, το βρετανικό πλοίο «Oliver Cutts» 700 τόνων, προσέκρουσε και αυτό στον βράχο και βυθίστηκε. Δεδομένου ότι βυθίζεται κάτω από το νερό σε υψηλές παλίρροιες, το Μικρό Αλκατράζ εξακολουθεί να χτυπιέται εώς σήμερα συνήθως από μικρά σκάφη αναψυχής.

Ο βράχος είναι συχνά ένας χώρος ανάπαυσης για τους κορμοράνους του Μπραντ. Κατά τη διάρκεια της τελευταίας απόπειρας απόδρασης από το Αλκατράζ στις 16 Δεκεμβρίου 1962, 
ο Νταρλ Λε Πάρκερ βρέθηκε στο «Μικρό Αλκατράζ» καθώς δεν μπορούσε να κολυμπήσει.

## Παραπομπές

Κατηγορία:Σαν Φρανσίσκο
Κατηγορία:Αλκατράζ
Dance Me to the End of Love

Το "**Dance Me to the End of Love**" είναι τραγούδι του Λέοναρντ Κόεν, του 1984, το οποίο συμπεριλήφθηκε για πρώτη φορά στον δίσκο *Various Positions*. Την ίδια χρονιά κυκλοφόρησε και ως single, το οποίο, μεταξύ άλλων έφτασε στο νούμερο 14 των ισπανικών charts και στο 42ο στα γαλλικά. Το κομμάτι ακολουθεί μοτίβα από το ελληνικό είδος του Χασάπικου , επιρροές που μάλλον ο Κόεν άντλησε από τη διαμονή του στην Ύδρα, ενώ ο ρυθμός του είναι 4/4. Το τραγούδι πλέον είναι από τα πιο αναγνωρίσιμα του Κοέν, ενώ έχει διασκευαστεί πολυάριθμες φορές. Αν και το κομμάτι είναι ένα από τα πιο γνωστά ερωτικά τραγούδια, ουσιαστικά πρόκειται για μία έμπνευση από το Ολοκαύτωμα.

## Παραπομπές


Κατηγορία:Τραγούδια του 1984
Κατηγορία:Τραγούδια του Λέοναρντ Κόεν
Κατηγορία:Singles της Columbia Records
Κούνουκου

Ο όρος **κούνουκου** (παπιαμέντο: *kunuku*) ή **κόνουκο** (ισπανικά: *conuco*), ο οποίος προέρχεται από τα ταΐνο, αναφέρεται, στην περιοχή της Καραϊβικής, στην παραδοσιακή μέθοδο εκμετάλλευσης των γαιών. Η συγκεκριμένη μέθοδος εκμετάλλευσης, βασιζόμενη στην τροφοπαραγωγή, χρησιμοποιήθηκε για πρώτη φορά από τους Αραουάκους, ενώ, στη συνέχεια, υιοθετήθηκε, κατά την άφιξή τους, από τους Καραΐβους.

Η συγκεκριμένη παραδοσιακή μέθοδος γεωργίας, η οποία αποτελούσε μία «λελογισμένη μορφή εκμετάλλευσης των γαιών», αφανίστηκε σχεδόν ολοκληρωτικά κατά την άφιξη των Ευρωπαίων, καθώς οι τελευταίοι κατάργησαν τους παραδοσιακούς τρόπους ζωής και εφάρμοσαν το σύστημα των φυτειών.

## Παραπομπές


## Πηγές

*  
*  

Κατηγορία:Γεωργία (δραστηριότητα)
Πλαντάζεχαους

250px|μικρογραφία|αριστερά|Άποψη του Πλαντάζεχαους Μπρίφενχατ.

Ως **πλαντάζεχαους** (ολλανδικά: *plantagehuis*, παπιαμέντο: *kas di shon*, μτφ. «οικία του κυρίου» ή «κύρια οικία») ορίζονταν τα κύρια κτίρια των πρώην φυτειών του νησιού του Κουρασάο, εξαρτώμενου εδάφους του Βασιλείου των Κάτω Χωρών, στην Καραϊβική Θάλασσα. Σε τοπικό επίπεδο, τα συγκεκριμένα κτίρια ήσαν γνωστά ως «αγροικίες» (ολλανδικά: *landhuis*), ενώ ο όρος «οικία της φυτείας» (ολλανδικά: *plantagehuis*) δεν χρησιμοποιείτο σχεδόν καθόλου.

Έπειτα από την κατάκτηση του νησιού από την Ολλανδική Εταιρεία Δυτικών Ινδιών, ξεκίνησε η δημιουργία φυτειών, με απώτερο σκοπό την καλύτερη επιτήρηση των κτήσεών της. Σταδιακά, οι συγκεκριμένες φυτείες πέρασαν υπό τον έλεγχο ιδιωτών. Για την φιλοξενία των ιδίων, καθώς και των οικογενειών τους, ολλανδικού αρχιτεκτονικού ρυθμού οικίες ανεγέρθηκαν, οι οποίες τροποποιήθηκαν καταλλήλως ώστε να ανταποκρίνονται στις καιρικές συνθήκες του νησιού.

## Παραπομπές


Κατηγορία:Κτίρια και κατασκευές στο Κουρασάο
Κατηγορία:Ιστορία του Κουρασάο
Κατηγορία:Αρχιτεκτονική στο Κουρασάο
Θεόδοτος της Ρώμης

Ο **Θεόδοτος** (Theodotus), ήταν βυζαντινός κυβερνήτης του Δουκάτου της Ρώμης με τον τίτλο του *δουξ* κατά τον 8ο αιώνα, αναφέρεται γύρω στα 772. 

Ο Θεόδοτος αναφέρεται σαν ο τελευταίος επίσημος δούξ της Ρώμης, προφανώς μετά διορίσθηκαν κι άλλοι αλλά δεν αναγνωρίζονταν από τον Πάπα. Αρχικά ήταν παπικός αξιωματούχος με θρησκευτικά αξιώματα και τίτλους. Ήταν Ρωμαίος στην καταγωγή, γηγενής της Ρώμης, και από σπουδαία αριστοκρατική οικογένεια της Ρώμης. Ήταν συγγενείς, Θείος, από την ίδια οικογένεια, με τον Πάπα Ανδριανό Ά΄ και κατείχε και τον τίτλο του *Πριμηκίριου*.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Νικόλαος Γ. Θεοφανόπουλος

Ο **Νικόλαος Γ. Θεοφανόπουλος** (19??-1966)  ήταν Έλληνας δημοσιολόγος και πολιτικός. Καταγόταν από την Πελοπόννησο. Διετέλεσε Νομάρχης Σερρών από τις 10 Ιανουαρίου 1946 ως τις 18 Απριλίου της ίδιας χρονιάς.

Απεβίωσε και κηδεύτηκε στις 28 Σεπτεμβρίου 1966 από τον ιερό ναό του Πρώτου Νεκροταφείου Αθηνών. Κατέλιπε αδέρφια.

## Παραπομπές


Κατηγορία:Νομάρχες Σερρών
Αμπικιλλίνη

μικρογραφία|Η χημική δομή της αμπικιλίνης.

Η **αμπικιλλίνη** είναι αντιβιοτικό το οποίο χρησιμοποιείται για την θεραπεία διάφορων βακτηριακών λοιμώξεων, όπως λοιμώξεων της αναπνευστικής οδού, ουρολοιμώξεων, μηνιγγίτιδας, σαλμονέλλωσης και ενδοκαρδίτιδας. Μπορεί να χρησιμοποιηθεί για την θεραπεία της στρεπτοκοκκική λοίμωξη στα νεογέννητα. Λαμβάνεται σε πόσιμη μορφή, με ένεση σε μυ ή ενδοφλεβίως.

Οι συνήθεις παρενέργειες της περιλαμβάνουν εξάνθημα, ναυτία και διάρροια. Δεν πρέπει να χρησιμοποιείται σε άτομα που παρουσιάζουν αλλεργία στην πενικιλλίνη. Στις σοβαρές παρενέργειες περιλαμβάνεται η αναφυλαξία και η ψευδομεμβαρνώδης κολίτιδα από *Clostridium difficile*. Ενώ χρησιμεύει σε άτομα που έχουν πρόβλημα στα νεφρά, ίσως χρειαστεί να μειωθεί η δοσολογία σε τέτοια άτομα. Η χρήση της κατά την εγκυμοσύνη και τον θηλασμό φαίνεται να είναι ασφαλής.

Η αμπικιλλίνη ανακαλύφθηκε το 1958 και η εμπορική της χρήση ξεκίνησε το 1961. Βρίσκεται στον Πρότυπο Κατάλογο Βασικών Φαρμάκων του ΠΟΥ. Ο Παγκόσμιος Οργανισμός Υγείας ταξινομεί την αμπικιλλίνη ως φάρμακο κρίσιμης σημασίας για την ανθρώπινη ιατρική. Είναι διαθέσιμη ως γενόσημο φάρμακο και σε συνδυασμό με σουλβακτάμη, η οποία είναι αναστολέας της β-λακταμάσης, ένα βακτηριακό ένζυμο που διασπά την αμπικιλλίνη και άλλα παρόμοια αντιβιοτικά.

## Παραπομπές

Κατηγορία:Αντιβιοτικά
Κατηγορία:Λακτάμες
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αρωματικές αμίνες
Norsk senter for forskningsdata

Το **Norsk senter for forskningsdata**, γνωστό υπό τα αρχικά **NSD**, είναι νορβηγικός δημόσιος οργανισμός υπεύθυνος για την διαχείριση των δεδομένων στον τομέα της έρευνας στη Νορβηγία. Η συγκεκριμένη υπηρεσία, υπαγόμενη στο Υπουργείο Παιδείας και Έρευνας της Νορβηγίας, αριθμούσε, συνολικά, 90 εργαζομένους το 2015, ενώ η έδρα της βρίσκεται στο Μπέργκεν. Αποτελεί ένα εκ των μεγαλύτερων παγκοσμίως αρχείων ερευνητικών δεδομένων.

Ιδρυθέν το 1971, αποτελούσε τμήμα του Norges forskningsråd έως το 2003, ημερομηνία κατά την οποία και τέθηκε υπό τον έλεγχο του υπουργείου.

Το NSD είναι υπεύθυνο για την διαχείριση του *Norwegian Register of Scientific Journals, Series and Publishers*, καθώς και, με σημείο εκκίνησης το 2014, του *European Reference Index for the Humanities and Social Sciences* (ERIH PLUS).

## Σημειώσεις


## Παραπομπές


Κατηγορία:Επιχειρήσεις της Νορβηγίας
Νικόλαος Αντωνακέας

Ο **Νικόλαος Α. Αντωνακέας** (18??-1966)  ήταν Έλληνας στρατιωτικός και πολιτικός. Διετέλεσε νομάρχης.

## Σταδιοδρομία
Γεννήθηκε στην Τρίπολη. Ήταν μέλος της φιλοβασιλικής οργάνωσης "Εθνικοκοινωνική Επανάστασις". Ακολούθησε στρατιωτική καριέρα. Αποστρατεύτηκε με το βαθμό του Συνταγματάρχη. Εξέδιδε την φιλομεταξική εφημερίδα "4η Αυγούστου".

Διετέλεσε Νομάρχης, διορισμένος από τον Ιωάννη Μεταξά, αρχικά Ιωαννίνων στα 1936 και έπειτα Νομάρχης Θεσπρωτίας από τις 10 Ιουνίου 1937 ως τις 22 Αυγούστου 1938.

Πολιτεύτηκε στις εκλογές του 1946 στην εκλογική περιφέρεια Μεσσηνίας με το Εθνικόν Κόμμα Ελλάδος του στρατηγού Ναπολέοντα Ζέρβα και συγκέντρωσε 292 ψήφους.

Τον Μάρτιο του 1951 τιμήθηκε με το Παράσημο των Αφανών Ηρώων από τον Πατριάρχη Ιεροσολύμων. 

Συνέγραψε τα βιβλία "Φως εις το σκότος της Κατοχής" (Αθήναι 1947) και το τρίτομο "Πολιτική Ιστορία Ελλάδος 1821-1954-Φαυλοκρατία".

Απεβίωσε στην Αθήνα και κηδεύτηκε στις 13 Οκτωβρίου 1966 από τον ιερό ναό του Πρώτου Νεκροταφείου Αθηνών. Κατέλιπε τη σύζυγό του, Παρασκευή, και τα παιδιά του. Ο υιοί του, Αριστομένης & Ιωάννης, ήταν επίσης στρατιωτικοί και συγγραφείς.

## Παραπομπές


Κατηγορία:Νομάρχες Θεσπρωτίας
Κατηγορία:Νομάρχες Ιωαννίνων
Κατηγορία:Έλληνες στρατιωτικοί
Λιθουανική Ένωση Αγροτών και Πρασίνων

Η **Λιθουανική Ένωση Αγροτών και Πρασίνων** είναι ένα Πράσινο-συντηρητικο και αγροτικό πολιτικό κόμμα στη Λιθουανία. Το κόμμα ιδρύθηκε επίσημα το 2001 με συγχώνευση της Λιθουανικής Αγροτικής Ένωσης και του Νέου Δημοκρατικού Κόμματος, αλλά η ιστορία για το σχηματισμό του αρχίζει από το 1905. Ήταν ένα μάλλον μικρό κόμμα μέχρι το 2016 που σημείωσε ξαφνική άνοδο και ήρθε πρώτο στις εκλογές κερδίζοντας τις 54 από τις 141 έδρες του Λιθουανικού Κοινοβουλίου.

## Ιστορία
Το 1905 η πλειοψηφία των μελών του Μεγάλου Σεϊμάς του Βίλνιους ήταν αγρότες, και αυτοί, κατόπιν διαβουλεύσεων, σχημάτισαν την Λιθουανική Ένωση Αγροτών. Οι δραστηριότητες του κόμματος διακόπηκαν όταν ξέσπασε ο Α΄ Παγκόσμιος Πόλεμος και συνεχίστηκαν μετά την λήξη του, το 1918. Στις εκλογές του 1920 η Αγροτική Ένωση κέρδισε τις 19 από τις 112 έδρες της Συντακτικής Συνέλευσης. Το 1922 η Αγροτική Ένωση συγχωνεύτηκε με το Λιθουανικό Λαϊκό Σοσιαλιστικό Δημοκρατικό Κόμμα και σχηματίστηκε η Λιθουανική Αγροτική και Λαϊκή Ένωση, ένα κεντροαριστερό κόμμα που δραστηριοποιήθηκε το 1922-1936 με σημαντικότερες φυσιογνωμίες τον 3ο Πρόεδρο της Λιθουανίας Καζίς Γκρίνους και τον Πρωθυπουργό Μικόλας Σλεζεβίτσιους. 

Στις 18 Αυγούστου 1990 η Λιθουανική Αγροτική Ένωση ιδρύθηκε εκ νέου, με επίσημη εγγραφή στο Υπουργείο Δικαιοσύνης και πρώτο πρόεδρο τον Πέτρας Μπέτσιους. Το 2001 η Λιθουανική Αγροτική Ένωση συγχωνεύτηκε με το Νέο Δημοκρατικό Κόμμα. Τον Ιανουάριο του 2012 το κόμμα μετονομάστηκε επίσημα στην τρέχουσα ονομασία του.

## Παραπομπές


## Πηγές
*  

## Επίσημος ιστότοπος
*  

Κατηγορία:Λιθουανικά πολιτικά κόμματα
Βατ Σι Μουάνγκ

Ο **βουδιστικός ναός Βατ Σι Μουάνγκ** ή **Σιμουόνγκ** (στη λαοτινή γλώσσα: **ວັດສີເມືອງ**, στα αγγλικά: **Wat Si Muang** ή **Simuong**) βρίσκεται στη πρωτεύουσα του Λάος, Βιεντιάν. 

Χτίστηκε το 1563, όταν η περιοχή ανήκε στο Βασίλειο του Lan Xang. Σύμφωνα με το θρύλο κατά τη κατασκευή του θυσίασαν μια έγκυο γυναίκα στο Θεό.

Ο ναός αποτελείται από δύο δωμάτια. Στο δωμάτιο που βρίσκεται μπροστά βρίσκεται συνήθως ένας βουδιστής μοναχός που ευλογεί τους πιστούς ενώ στο πίσω δωμάτιο υπάρχει ο κύριος βωμός και αγάλματα και εικόνες του Βούδα. 

Μπροστά στο ναό υπάρχει άγαλμα του βασιλιά Σισαβάνγκ Βονγκ (Sisavang Vong).

## Φωτογραφίες

Image:Wat Si Muang 2020 - 2.jpg|Ο βουδιστικός ναός Βατ Σι Μουάνγκ
File:BouddhaSimuong.jpg|Άγαλμα του Βούδα στο ναό
File:Wat Si Muang CIMG Vientiane ワット・シムアン ビエンチャン CIMG4982.jpg|Άγαλμα του Βούδα στο ναό
File:Interior of Wat Si Muang 1.jpg|Το εσωτερικό του ναού 
File:Wat Si Muang CIMG Vientiane 4962.jpg|Το εσωτερικό του ναού 


## Παραπομπές


## Εξωτερικοί σύνδεσμοι
* 

Κατηγορία:Βουδιστικοί ναοί
Κατηγορία:Λάος
Φαμοτιδίνη

Η **φαμοτιδίνη**, που πωλείται με την επωνυμία **Pepcid** μεταξύ άλλων, είναι φάρμακο που μειώνει την παραγωγή γαστρικού οξέος. Χρησιμοποιείται για τη θεραπεία της νόσου του πεπτικού έλκους, της γαστροοισοφαγικής παλινδρόμησης και του συνδρόμου Zollinger-Ellison. Λαμβάνεται από το στόμα ή με ένεση σε φλέβα. Αρχίζει να λειτουργεί μέσα σε μια ώρα.

Συχνές παρενέργειες περιλαμβάνουν πονοκέφαλο, εντερική αναστάτωση και ζάλη.  Σοβαρές παρενέργειες μπορεί να περιλαμβάνουν πνευμονία και επιληπτικές κρίσεις. Η χρήση κατά την εγκυμοσύνη φαίνεται ασφαλής αλλά δεν έχει μελετηθεί καλά ενώ δεν συνιστάται η χρήση κατά τη διάρκεια του θηλασμού Είναι ισταμίνης ανταγωνιστής του υποδοχέα ισταμίνης Η2.

Η φαμοτιδίνη κατοχυρώθηκε με δίπλωμα ευρεσιτεχνίας το 1979 και τέθηκε σε ιατρική χρήση το 1985. Διατίθεται ως γενόσημο φάρμακο. Η προμήθεια ενός μήνα στο Ηνωμένο Βασίλειο κοστίζει στο NHS περίπου 30 £ από το 2019.  Στις Ηνωμένες Πολιτείες, το χονδρικό κόστος αυτής της ποσότητας είναι περίπου 2 $. Το 2017, ήταν το 115ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από έξι εκατομμύρια συνταγές.

## Ιατρικές χρήσεις

* Ανακούφιση από καούρα και όξινη δυσπεψία
* Θεραπεία γαστρικών και δωδεκαδακτυλικών ελκών
* Θεραπεία για παθολογικές υπερεκκριτικές παθήσεις του γαστρεντερικού συστήματος όπως το σύνδρομο Zollinger-Ellison και πολλαπλά ενδοκρινή αδενώματα
* Θεραπεία γαστροοισοφαγικής παλινδρόμησης (GERD)
* Θεραπεία για οισοφαγίτιδα
* Μέρος ενός σχήματος πολλαπλών φαρμάκων για την εξάλειψη του *[[Ελικοβακτήριο του πυλωρού|Helicobacter pylori]]*, αν και η ομεπραζόλη μπορεί να είναι κάπως πιο αποτελεσματική.
* Πρόληψη πεπτικών ελκών που προκαλούνται από ΜΣΑΦ.
* Δόθηκε σε χειρουργικούς ασθενείς πριν από τις επεμβάσεις για τη μείωση του κινδύνου πνευμονίας από εισρόφηση.

Η φαμοτιδίνη χορηγείται επίσης σε σκύλους και γάτες με παλινδρόμηση οξέος. Η φαμοτιδίνη έχει χρησιμοποιηθεί σε συνδυασμό με έναν H1 ανταγωνιστή για τη θεραπεία και την πρόληψη κνίδωσης που προκαλείται από οξεία αλλεργική αντίδραση.

## Παρενέργειες
Οι πιο συχνές ανεπιθύμητες ενέργειες που σχετίζονται με τη χρήση φαμοτιδίνης περιλαμβάνουν πονοκέφαλο, ζάλη και δυσκοιλιότητα ή διάρροια.

Η φαμοτιδίνη μπορεί να συμβάλει στην παράταση του QT, ιδιαίτερα όταν χρησιμοποιείται με άλλα φάρμακα που επιμηκύνουν το QT ή σε άτομα με κακή λειτουργία των νεφρών.

## Παραπομπές


Κατηγορία:Θειαιθέρες
Κατηγορία:Θειαζόλες
Κατηγορία:Γουανιδίνες
Κατηγορία:Σουλφοναμίδια
Κατηγορία:Αντιισταμινικά
Κατηγορία:Αντιόξινα φάρμακα‎
Byzantine and Modern Greek Studies

Το ***Byzantine and Modern Greek Studies*** ή **BMGS** είναι βρετανικό επιστημονικό περιοδικό αναγνωρισμένο διεθνώς, το οποίο δημοσιεύει άρθρα θεματολογίας σχετικής με τις βυζαντινές και νεοελληνικές σπουδές, πιο συγκεκριμένα, σχετικής με την γλώσσα, την λογοτεχνία, την ιστορία, καθώς και την αρχαιολογία του ελληνικού κόσμου μετά το πέρας της κλασικής περιόδου, από την Ύστερη Αρχαιότητα έως σήμερα. Παράλληλα, δημοσιεύει κριτικές πρόσφατων βιβλίων τα οποία ως θεωρούνται ως σημαντικά για το συγκεκριμένο πεδίο σπουδών. Το Κέντρο Βυζαντινών, Οθωμανικών και Νεοελληνικών Σπουδών του Πανεπιστημίου του Μπέρμιγχαμ είναι υπεύθυνο για τη δημοσίευση του συγκεκριμένου περιοδικού, δύο φορές τον χρόνο, με σημείο εκκίνησης το 1975. Παράλληλα, περιλαμβάνει άρθρα οθωμανικής ή τουρκικής ιστορίας, των οποίων η θεματολογία σχετίζεται με την κύριο τομέα δραστηριοποίησης του περιοδικού.

## Παραπομπές


Κατηγορία:Βυζαντινολογία
Κατηγορία:Επιστημονικά περιοδικά
Δημήτριος Βαρβέρης

Ο **Δημήτριος Βαρβέρης** ήταν Έλληνας πολιτικός μηχανικός απόφοιτος του 1931, του Πανεπιστημίου της Λιέγης (Faculté Technique de l' Université de Liège), ο οποίος εργάστηκε κυρίως στη Θεσσαλονίκη

## Έργα του

* μικρογραφία|356x356εσ|Οικοδομή Φούντου (1933), Στρατηγού Καλλάρη 11 & Λ. Μαργαρίτη 13, ΘεσσαλονίκηΟικοδομή Φούντου, Έτος κατασκευής 1933, Στρατηγού Καλλάρη 11 & Λ. Μαργαρίτη 13, Θεσσαλονίκη
*Πολυκατοικία Τ. Τομόπουλου, Έτος Κατασκευής 1934, Πλατεία Φαναριωτών, Θεσσαλονίκη.
* μικρογραφία|Πολυκατοικία Π. Χριστοπούλου (1935), Οδός Κεραμοπούλου, ΘεσσαλονίκηΠολυκατοικία Π. Χριστοπούλου (πρώην Κλινική), Έτος Κατασκευής 1935, Οδός Καθ. Κεραμοπούλου 7 & Πρασακάκη 2, Θεσσαλονίκη. Κτήριο με στοιχεία Αρ ντεκό και μοντερνισμού. 
* Ξενοδοχείο "Εμπορικόν", Δημήτριος Βαρβέρης 1935, Συγγρού 14 & Εγνατία, Θεσσαλονίκη 
* μικρογραφία|Καρόλου Ντήλ 15 (περίπου 1936), ΘεσσαλονίκηΟικοδομή στην Καρόλου Ντήλ, Έτος Κατασκευής περίπου 1936, Καρόλου Ντήλ 15, Θεσσαλονίκη
* μικρογραφία|Πολυκατοικία Κ. Καλιγεράκη (1936), Εθνικής Αμύνης & Αλ. Σβώλου, ΘεσσαλονίκηΠολυκατοικία Κ. Καλιγεράκη, Έτος Κατασκευής 1936, Οδός Εθνικής Αμύνης & Αλ. Σβώλου, Θεσσαλονίκη.
* μικρογραφία|Ξενοδοχείο Άριστον (1950), Οδός Καραολή & Δημητρίου, ΘεσσαλονίκηΞενοδοχείο "Άριστον", Έτος Κατασκευής 1950, Οδός Καραολή & Δημητρίου (Διοικητηρίου), Θεσσαλονίκη
* μικρογραφία|Καπναποθήκη Αδελφών Εμμανουήλ (1956), Οδός Ολύμπου 12 & Γλάδστωνος 19, ΘεσσαλονίκηΚαπναποθήκη Αδελφών Εμμανουήλ, Έτος Κατασκευής 1956, Οδός Ολύμπου 12 & Γλάδστωνος 19, Θεσσαλονίκη
* Καπναποθήκη «Ιταλικής Εταιρείας Καπνών Ανατολής»,  Έτος Κατασκευής 1959, Οδός Βασ. Όλγας & Α. Φλέμινγκ, Θεσσαλονίκη

## Παραπομπές


Κατηγορία:Έλληνες πολιτικοί μηχανικοί
Όρος Πέτρος

Το **Όρος Πέτρος** (αγγλ:*Mount Peter*) είναι προάστιο του Κέρνς, Κουίνσλαντ, Αυστραλία, όπου σύμφωνα με την απογραφή του 2016 ζουν 92 κάτοικοι. Ο ταχυδρομικός κώδικας είναι 4869.

## Παραπομπές



Κατηγορία:Κουίνσλαντ
Λουί Αντάμ

Ο **Λουί Αντάμ** ή **Ζαν-Λουί Αντάμ** (*Jean-Louis Adam*, 3 Δεκεμβρίου 1758 – 8 Απριλίου 1848) ήταν Γάλλος συνθέτης, πιανίστας και εξαιρετικός δάσκαλος μουσικής. 

## Βίος και σταδιοδρομία
Ο Αντάμ γεννήθηκε στο Μυτερσόλτς της Αλσατίας και ήταν γιος του Ματιάς Αντάμ και της Μαρί-Ντοροτέ Μεγιέρ. Ο Ζαν-Λουί εγκαταστάθηκε στο Παρίσι το 1775 ώστε να σπουδάσει πιάνο και τσέμπαλο κοντά στον (επίσης Αλσατό) συνθέτη Ζαν-Φρεντερίκ Εντελμάν. Επί περισσότερα από σαράντα έτη, από το 1797 έως το 1842, ο Αντάμ ήταν καθηγητής του πιάνου στο Ωδείο του Παρισιού, αποσυρόμενος σε ηλικία 84 ετών. Ως ικανότατος δάσκαλος, ανέδειξε μερικούς αξιοσημείωτους μουσικοσυνθέτες, όπως τους Ζοζέφ Ντωσουάν-Μεΰλ, Φρήντριχ Καλκμπρένερ, Φερντινάν Ερόλντ και Ανρύ Λεμουάν.    

Ως συνθέτης, ο Αντάμ συνέθεσε μερικά κομμάτια για πιάνο που ήταν δημοφιλή εκείνη την εποχή, ιδίως μερικές παραλλαγές στο τραγούδι *Le Bon roi Dagobert*. Επίσης έγραψε δύο θαυμάσια βιβλία εκμαθήσεως του πιάνου, που έγιναν πρότυπα για σχεδόν έναν αιώνα: το *Méthode ou principe générale du doigté pour le forté-piano* (1798) και το *Méthode nouvelle pour le piano* (1802). Το 1804 δημοσίευσε και τη *Méthode de piano du Conservatoire*, που συνεισέφερε σημαντικά στην προαγωγή της τεχνικής του πιάνου στο Παρίσι.

Ο Αντάμ είχε συνάψει τρεις γάμους στη ζωή του. Η δεύτερη σύζυγός του ήταν αδελφή του Κόμη του Λουβουά και μαζί της απέκτησε μία κόρη, τη Σοφί, που αργότερα παντρεύτηκε τον συνταγματάρχη Ζενό. Αφού χώρισαν, ο Αντάμ νυμφεύθηκε την Ελιζαμπέτ-Σαρλότ-Ζαν (γνωστή απλώς ως Ελίζα) Κοστ (Coste), κόρη ενός γιατρού. Ο Αντάμ και η Ελίζα απέκτησαν δύο αγόρια, τον μετέπειτα διάσημο συνθέτη του μπαλέτου *Ζιζέλ* Αντόλφ Αντάμ (γενν. 1803) και τον Αλφόνς Ιπολύτ Αντάμ (γενν. 1808).  

## Παραπομπές


## Πηγές
* Πηγαδάς,Νίκος: Το λήμμα «Αντάμ Λουδοβίκος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 803

## Εξωτερικοί σύνδεσμοι
* Δωρεάν παρτιτούρες του Λ. Αντάμ στο International Music Score Library Project (IMSLP)

Κατηγορία:Γάλλοι συνθέτες
Κατηγορία:Γάλλοι πιανίστες
Πατρίκ Ταμπέ

Ο **Πατρίκ Ταμπέ** ( Patrick Tambay Παρίσι 25 Ιουνίου 1949 - 4 Δεκεμβρίου 2022) είναι Γάλλος παλαίμαχος οδηγός
αγώνων. Στη Φόρμουλα 1 εντάχθηκε το 1977. Έμεινε μέχρι το 1979, το 1980 έμεινε εκτός και επανήλθε το 1981 οπότε κι έμεινε μέχρι το 1986. Μετά το τέλος του Πρωταθλήματος του 1986 αποχώρησε οριστικά 
και ασχολήθηκε με άλλα σπορ. Το πλήθος των Γκραν Πρι στα οποία πήρε μέρος ο Ταμνπέ ήταν 123 απ' τα οποία εκκίνησε στα 114. Το 1ο απ' αυτά
ήταν το Γαλλικό Γκραν Πρι του 1977 και το τελευταίο το Αυστραλιανό Γκραν Πρι του 1986. Σημείωσε τα ακόλουθα αποτελέσματα:

* 2 νίκες
* 11 φορές βρέθηκε στο βάθρο των νικητών
* σκόραρε 103 βαθμούς
* 5 φορές εκκίνησε απ' την Pole Position
* σημείωσε 2 ταχύτερους γύρους

ενώ δεν κατέκτησε κανένα απολύτως Πρωτάθλημα Οδηγών. Τα 2 Γκραν Πρι τα 
οποία κέρδισε ήταν το Γερμανικό Γκραν Πρι του 1982 και το Γκραν Πρι Αγίου Μαρίνου του 1983.

Απεβίωσε στις 4 Δεκεμβρίου 2022 σε ηλικία 73 ετών

## Παραπομπές


Κατηγορία:Γάλλοι οδηγοί της Φόρμουλα 1
Καρολίνα Κάμπελ του Αργκάιλ

Η **Καρολίνα Κάμπελ του Αργκάιλ** (*Caroline Campbell of Argyll*, γεννημένη ως Καρολίνα Ελισάβετ Βίλιερς *Caroline Elizabeth Villiers*, 16 Δεκεμβρίου 1774 - 16 Ιουνίου 1835) ήταν Βρετανίδα ευγενής.

## Βιογραφία
Γεννήθηκε στις 16 Δεκεμβρίου 1774 στ, και ήταν κόρη του Γεωργίου Βίλιερς, 4ου Κόμη του Τζέρσεϊ και της Φραγκίσκης Τουάισντεν.

Στις 5 Ιουλίου 1795 παντρεύτηκε τον Ερρίκο Πάτζετ, 1ο Μαρκήσιο της Ανγκλσέι στο Λονδίνο. Μαζί απέκτησαν οκτώ παιδιά:
*την Λαίδη Καρολίνα (1796-1874), παντρεύτηκε τον Κάρολο Γκόρντον-Λένοξ. Απέκτησαν 8 παιδιά.
*τον Λόρδο Ερρίκο (1797-1869), παντρεύτηκε (1) την Ελεονόρα Κάμπελ. Απέκτησαν 3 παιδιά, (2) την Ερριέτα Μαίρη Μπάγκοτ. Απέκτησαν 4 παιδιά και (3) την Έλενα Τζέιν Μπέρναντ. Δεν απέκτησαν παιδιά.
*την Λαίδη Τζέιν (1798-1876), παντρεύτηκε την Φραγκίσκο Κονίνγκαμ. Απέκτησαν 6 παιδιά.
*την Λαίδη Γεωργιάνα (1800-1875), παντρεύτηκε τον Εδουάρδο Κρόφτον. Απέκτησαν 5 παιδιά.
*την Λαίδη Αυγούστα (1802-1872), παντρεύτηκε τον Αρθούρο Τσίτσεστερ. Απέκτησαν 7 παιδιά.
*τον Λόρδο Γουλιέλμο (1803-1873), παντρεύτηκε την Φραγκίσκη ντε Ρότενμπουργκ. Απέκτησαν 3 παιδιά.
*την Λαίδη Αγνή (1804-1845), παντρεύτηκε τον Γεώργιο Μπίνγκ. Απέκτησαν 6 παιδιά.
*τον Λόρδο Αρθούρο (1805-1825), πέθανε σε ηλικία 20 ετών.

Η Καρολίνα και ο συζυγός της χώρισαν τον Νοέμβριο του 1810,  και τρείς εβδομάδες αργότερα παντρεύτηκε για δεύτερη φορά τον Γεώργιο Κάμπελ, 9ο Δούκα του Αργκάιλ. Το ζευγάρι δεν απέκτησε απογόνους.

Πέθανε στις 16 Ιουνίου 1835 στο Νταμπάρτον σε ηλικία 60 ετών. Είναι θαμμένη στο Κοιμητήριο Κένσαλ Γκριν του Λονδίνου.

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Κουάνγκο (Ανγκόλα)

Το **Κουάνγκο** (), η αλλιώς **Κουάνγκο-Λουζάμπα** ή **Λουζάμπα** (), είναι πόλη και δήμος στην επαρχία Λούντα Νόρτε στην Ανγκόλα. Ο δήμος είχε πληθυσμό 183.767 κατοίκους το 2014. Εξυπηρετείται από το αεροδρόμιο της Λουζάμπα.

## Παραπομπές


Κατηγορία:Πόλεις της Ανγκόλας
Δημοκρατικό Κόμμα «Ενότητα»

Το **Δημοκρατικό Κόμμα «Ενότητα»** είναι ένα κεντροαριστερό δημοκρατικό σοσιαλιστικό πολιτικό κόμμα στην Κιργιζία, που ιδεολογικά υποστηρίζει την Ευρασιατική επιλογή. Ιδρύθηκε στις 19 Αυγούστου 2005 και σήμερα έχει πάνω από 6.000 μέλη. Είναι φιλοκυβερνητικό κόμμα που υποστηρίζει τον Πρόεδρο Τζεενμπέκοφ. Από τις 10 Σεπτεμβρίου 2019 πρόεδρος του κόμματος είναι ο Μάρατ Αμανκούλοφ. 

Στις εκλογές του 2020, η «Ενότητα», που ήταν ως τότε ένα μικρό κόμμα εκτός κοινοβουλίου, σημείωσε αιφνιδιαστική άνοδο όταν κέρδισε τις 46 από τις 120 έδρες του Ανώτατου Συμβουλίου. Ωστόσο, κατόπιν διαμαρτυριών για εκλογική νοθεία, η εκλογική επιτροπή ακύρωσε τα αποτελέσματα των εκλογών και αναμένεται η προκήρυξη νέων εκλογών.

## Παραπομπές


Κατηγορία:Πολιτική της Κιργιζίας
Πατρίδα Κιργιζία

thumb
Η **Πατρίδα Κιργιζία** (Κιργιζικά: *Мекеним Кыргызстан*, προφέρεται: *Μέκενιμ Κιργιζιστάν*) είναι ένα κεντροδεξιό προοδευτικό φιλελεύθερο πολιτικό κόμμα της Κιργιζίας.

## Ιστορία
Το κόμμα Πατρίδα Κιργιζία ιδρύθηκε στις 2 Νοεμβρίου 2015 από μία δεκαμελή ομάδα που σχετίζεται με οικοδομικές επιχειρήσεις και πρώτο αρχηγό τον Ορουμπάεφ Αμάνοβιτς. Το 2016 συμμετείχε στις εκλογές για τα τοπικά συμβούλια και κέρδισε τις 7 από τις 45 έδρες στην Μπισκέκ και τις 6 από τις 45 έδρες στην πόλη Ος. Από τις 2 Ιουνίου 2020 πρόεδρος του κόμματος είναι ο Μίρλαν Μπακίροφ. Στις εκλογές του 2020 η Πατρίδα Κιργιζία σημείωσε αιφνιδιαστική άνοδο κερδίζοντας τις 45 από τις 120 έδρες του Ανώτατου Συμβουλίου, αλλά τελικά η Κεντρική Εκλογική Επιτροπή ακύρωσε τις εκλογές και αναμένονται οι νέες.

## Παραπομπές


Κατηγορία:Πολιτική της Κιργιζίας
Δημήτριος Ανδρόνικος

Ο **Δημήτριος Ανδρόνικος** ήταν αρχιτέκτονας, απόφοιτος του Εθνικού Μετσόβιου Πολυτεχνείου, ένας από τους πιο σημαντικούς αρχιτέκτονες της Θεσσαλονίκης του Μεσοπολέμου.

## Έργα του

* Μαράσλειος Σχολή Φιλιππούπολης γύρω στα 1900
* μικρογραφία|Κτίριο (Χατζη)τόλιος (1925), Πλατεία Ελευθερίας, ΘεσσαλονίκηΚτίριο (Χατζη)τόλιος, Έτος κατασκευής 1925, Πλατεία Ελευθερίας (Οδός Ίωνος Δραγούμη & Μητροπόλεως), Θεσσαλονίκη
* μικρογραφία|Οικία Πην. Μπογατσά (σήμερα Ξενοδοχείο Gatto Perso) (1927), Μητσαίων 10, ΘεσσαλονίκηΟικία Πην. Μπογατσά, Έτος κατασκευής 1925, Οδός Μητσαίων 10, Θεσσαλονίκη
*μικρογραφία|Κτίριο Χατζητόλιου & Ρακά (1925), Τσιμισκή & Κατούνη, ΘεσσαλονίκηΚτίριο Χατζητόλιου & Ρακά, Έτος κατασκευής 1925, Οδός Τσιμισκή & Κατούνη, Θεσσαλονίκη
*Στοά Κουτρούμπα, Αγίου Μηνά 6, Έτος κατασκευής 1925-1928, Θεσσαλονίκη
*μικρογραφία|Πολυκατοικία  Προξ. Κορομηλά 50 & Χρυσ. Σμύρνης (1932), ΘεσσαλονίκηΠολυκατοικία στην Προξ. Κορομηλά, Έτος κατασκευής 1932, Προξ. Κορομηλά 50 & Χρυσ. Σμύρνης, Θεσσαλονίκη 
* Νεοκλασική οικία στην Οδό Πλούτωνος, Έτος κατασκευής 1933, Πλούτωνος 31, Θεσσαλονίκη
* Η κλωστοϋφαντουργία Ήλιος, Έτος κατασκευής 1931-1934
* Κατοικία στην οδό Ρήγα Φεραίου, Θεσσαλονίκη
* Κατοικία στην οδό Βασ. Όλγας & Λασκαράτου, Θεσσαλονίκη
* Κατοικία στην οδό Ρήγα Φεραίου, Θεσσαλονίκη
* Γαλλική Καθολική Σχολή Καλαμαρί
* Κατοικία στην οδό Μαρασλή, Θεσσαλονίκη

## Παραπομπές


Κατηγορία:Έλληνες αρχιτέκτονες
Renault 7

Το **Renault 7** (ή **R7**) ήταν μια 4-πορτη σεντάν εκδοχή του Renault 5 πρώτης γενιάς, που παρήχθη στην Ισπανία, μεταξύ του 1974 και του 1984, από τη γαλλική αυτοκινητοβιομηχανία Renault και συγκεκριμένα από το παρακλάδι της Renault που ονομάζεται **FASA-Renault**. Και τα δύο μοντέλα, ανήκαν στην τάξη των supermini αυτοκινήτων πόλης της κατηγορίας B.

## Βασικά στοιχεία
thumb|left|Renault 7 του 1976, σε φωτογραφία του 1976.

Το R7 ήταν εξαιρετικά παρόμοιο αισθητικά με το R5 hatchback (το οποίο είχε κυκλοφορήσει για πρώτη φορά τον Ιανουάριο του 1972) και με κοινά μηχανικά μέρη, αν και προσφέρθηκε με πολύ λιγότερους κινητήρες από το Renault 5. Η κυριότερη διαφορά, ήταν ότι το Renault 7 ήταν 4-πορτο σεντάν, ενώ το Renault 5 ήταν hatchback, αρχικά μόνο ως 3-πορτο και, από το καλοκαίρι του 1979, και ως 5-πορτο. Επίσης, το Renault 7 είχε μακρύτερο μεταξόνιο κατά 6 εκατοστά από το Renault 5, προσφέροντας έτσι σαφώς καλύτερους εσωτερικούς χώρους για τους πίσω επιβάτες

Μια ακόμα εμφανής διαφορά ανάμεσα στο Renault 7 και στο 5, ήταν ότι το 7 έφερε συμβατικούς προφυλακτήρες από χρώμιο, ενώ το Renault 5 έφερε πλαστικούς προφυλακτήρες μαύρου χρώματος, αντί για μεταλλικούς, με αποτέλεσμα το Renault 7 να έχει μια πιο συντηρητική αισθητική ως προς το πιο σύγχρονης εμφάνισης Renault 5. Αρχικά, ο κινητήρας του Renault 7 ήταν ένας 1.037 cm³ βενζίνης.

Το Renault 7 διατέθηκε κυρίως στην Ισπανία, με σπάνιες εξαγωγές σε ελάχιστα κράτη. Συνολικά κατασκευάστηκαν μόλις 159.533 αντίτυπα του Renault 7 στα 10 έτη παραγωγής του. Εξαγωγικά, δεν σημείωσε σχεδόν καμία απήχηση, καθώς το διάστημα 1969 με 1980 η Renault προσέφερε το αρκετά μεγαλύτερο Renault 12 με μόνο λίγο υψηλότερη εμπορική τιμή.

## Ανανέωση και διακοπή
thumb|left|Renault 7 GTL του 1981.

Μια αισθητική ανανέωση του R7 έγινε το 1979, ενώ ακολούθησε μια αύξηση του κυβισμού του κινητήρα στα 1.108 cm³ το 1980, αν και η ισχύς του παρέμεινε στους 50 ίππους. Τελικώς, η παραγωγή του μοντέλου έληξε το 1984, λίγο μετά την παρουσίαση και την εισαγωγή των Renault 9/11 διεθνώς. Να σημειωθεί ότι το καλοκαίρι του 1979 εισήχθη μια 5-πορτη εκδοχή του Renault 5, που χρησιμοποίησε τις πόρτες του ισπανικής κατασκευής Renault 7.

Ο λόγος της διακοπής ήταν ότι το 1984 που το Renault 5 επανασχεδιάστηκε σημαντικά (και πλέον βασιζόταν στην πλατφόρμα των R9 και R11), οι έως τότε ελάχιστες πωλήσεις του Renault 7 δεν μπορούσαν να δικαιολογήσουν μια νέα και πιο σύγχρονη εκδοχή του R7.

## Δείτε επίσης
* Renault 5

## Αναφορές


## Εξωτερικοί σύνδεσμοι

* Club Renault 4, 5, 6 & 7 de España.

7
Κατηγορία:Αυτοκίνητα πόλης
Κατηγορία:Γαλλικά αυτοκίνητα
Αντόνιο Ανταμούτσι

Ο **Αντόνιο Ανταμούτσι** (14 Ιουνίου 1761 — μετά το 1830) ήταν Ιταλός ιατρός, που θεωρείται ως ένας πρόδρομος του θετικισμού.

Ο Ανταμούτσι γεννήθηκε στη μικρή πόλη Μάλιε της Επαρχίας του Λέτσε. Σπούδασε αρχικώς μαθηματικά και κατόπιν ιατρική στο Πανεπιστήμιο της Νάπολης, διετέλεσε για κάποιο χρόνο χειρουργός στο Ospedale degli Incurabili, αλλά εξαιτίας πολιτικών λόγων διέφυγε από τη Νάπολη και έζησε το μεγάλο μέρος της ζωής του στη Γαλλία. Συγκεκριμένα εγκαταστάθηκε στο Παρίσι, όπου και απεβίωσε σε άγνωστη χρονολογία.

Στο κυριότερο έργο του, υπό τον γαλλικό τίτλο *Système mécanique des fonctions nerveuses* (= «Μηχανικό σύστημα των νευρικών λειτουργιών», 1808), ο Ανταμούτσι αποκλείει από την εξέτασή του την άυλη ψυχή, που δεν υπόκειται σε επιστημονική ανάλυση, αλλά εικάζει την ύπαρξη μιας «φυσικής ψυχής», που έχει τη λειτουργία να καθοδηγεί τις διάφορες κινήσεις, οι οποίες αποτελούν εκφράσεις του συμπλέγματος των νευρικών λειτουργιών.

## Παραπομπές


## Πηγές
* Το λήμμα «Ανταμούτσι» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 805

Κατηγορία:Ιταλοί ιατροί